section_heading: Zemljopisni položaj
paragraph_text: Bočkinci se nalaze na 94 metara nadmorske visine u nizini istočnohrvatske ravnice, a pored samog sela protiče rijeka Karašica. Susjedna naselja: istočno se nalaze Črnkovci, a jugoistočno se nalazi općinsko središte Marijanci i naselje Kunišinci, te južno naselje Čamagajevci. Sjeverno se nalaze Podgajci Podravski i Sveti Đurađ naselja u sastavu grada Donjeg Miholjca. Pripadajući poštanski broj je 31552 Podgajci Podravski, telefonski pozivni 031 i registarska pločica vozila NA (Našice). Površina katastarske jedinice naselja Bočkinci je 5,13 km.